La jove Claudia Castiblanque Risueño, Campiona de la seua categoria en el V Open Internacional Don Quijote
2025-07-24

Claudia Castiblanque Risueño és una jove esportista de Burjassot que comença a destacar en el món del Teaekwondo. La xiqueta, que cursa 3r de Primària en el col·legi San Miguel Arcàngel de Burjassot, acaba de quedar Campiona de la seua categoria en la disciplina de Poomsae (tècnica) en el marc del V Open Internacional Don Quijote, que es va celebrar el passat cap de setmana a Ciudad Real. Un esdeveniment esportiu que ha aconseguit reunir 800 participants d’origen nacional i internacional.

A més, a poc a poc Claudia es va significant en el panorama actual de Teaekwondo ja que, en alguna ocasió, la jove ha representat a la Selecció Valenciana d’aquesta disciplina esportiva. El Taekwondo és un art marcial originari de Corea i un dels esports que integren el Programa Olímpic, des de Sídney 2000. És relativament modern, ja que a diferència d’altres arts marcials no va sorgir fins a la dècada de 1950. Es tracta d’un dels esports de lluita més populars en el món. Això es deu en gran manera a la vistositat que li aporten les tècniques de cames i puntades, que tenen gran protagonisme i li aporten rapidesa.